laion/Wikipedia-Exotic huggingface dataset:
মুখগোলক

পক্ষীবিজ্ঞানে মুখগোলক বলতে কয়েকটি নির্দিষ্ট প্রজাতির পাখির চোখের চারিদিকের পালকগুলোর গোলাকার বিন্যাস্ততাকে বোঝায়। প্যাঁচাদের মধ্যে মুখগোলক সবচেয়ে বেশি দেখা যায়। সাধারণত পাখিদের দুই চোখকে ঘিরে অর্ধবৃত্তাকারে এ মুখগোলক বিন্যাস্ত থাকে। এর মূল উদ্দেশ্য হল দূরবর্তী শব্দ তরঙ্গ যাতে খুব সহজে পাখিদের কানে এসে পৌঁছে। কেবল শব্দ নয়, দৃষ্টিশক্তি নিয়ন্ত্রণের কাজেও এটি ব্যবহৃত হয়। এ বিশেষ শারীরিক সুবিধার ফলে প্যাঁচারা খুব সহজে গর্তে, গাছের খোঁড়লে, তুষারের নিচে এমনকি ঘন ঘাসে শিকারের অবস্থান নিখুঁতভাবে নির্ণয় করতে পারে। প্যাঁচা ছাড়াও রাখালভুলানি বা কাপাসিদেরও ছোটখাটো মুখগোলক থাকে। তবে প্যাঁচাদের তুলনায় এদের মুখগোলক অতটা দৃষ্টিগ্রাহ্য নয়। রাখালভুলানিরা শব্দ পেলে তাদের এ বর্ধিষ্ণু পালক খাড়া করে সুনির্দিষ্টভাবে শব্দটি শোনার চেষ্টা করে। বড় ধূসর প্যাঁচার মুখগোলক পৃথিবীতে শবচেয়ে বড়। লক্ষ্মী প্যাঁচার মুখগোলকের পরিধি প্রায় ১১০ মিলিমিটার। Jemima Parry-Jones (2001). Understanding Owls: Biology, Management, Breeding, Training. David & Charles, p. 20. আইএসবিএন ০-৭১৫৩-১২২৩-৫ Robert E. Simmons (2000). Harriers of the World: Their Behavior and Ecology. Oxford University Press, pp. 53–56. আইএসবিএন ০-১৯-৮৫৪৯৬৪-৪
রফিকুল ইসলাম (বীর বিক্রম)

শহীদ রফিকুল ইসলাম (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। রফিকুল ইসলামের জন্ম ভোলা জেলার দৌলতখান উপজেলার চর খলিফা গ্রামে। তার বাবার নাম সেকেন্দার আলী এবং মায়ের নাম মাসুমা খাতুন। তার স্ত্রীর নাম মমতাজ বেগম। রফিকুল ইসলাম চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। এর অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে প্রথমে ৩ নম্বর সেক্টরের পঞ্চবটী সাব-সেক্টরে যুদ্ধ করেন। পরে এস ফোর্সের অধীন নবগঠিত ১১ ইস্ট বেঙ্গল রেজিমেন্টে অন্তর্ভুক্ত হন। মুক্তিযুদ্ধের চূড়ান্ত পর্যায়ে ১২-১৪ ডিসেম্বরের মধ্যে আখাউড়ার পতনের পর মুক্তিযোদ্ধাদের একটি দল ব্রাহ্মণবাড়িয়ার সরাইল উপজেলার চান্দুরায় অগ্রসর হন। দলে ছিলেন নিয়মিত মুক্তিবাহিনীর এস ফোর্সের অধীন মুক্তিযোদ্ধারা। 'এ' দলের অধিনায়ক ছিলেন এ এস এম নাসিম (বীর বিক্রম)। সামনে থাকা ‘সি’ (চার্লি) দলের সদস্য ছিলেন রফিকুল ইসলাম। চার্লি দলের অধিনায়ক ছিলেন মো. নজরুল ইসলাম ভূঁইয়া (বীর প্রতীক)। চার্লি দলের দায়িত্ব ছিল কৌশলগতভাবে গুরুত্বপূর্ণ শাহবাজপুর সেতু দ্রুত দখল করা। সবশেষে ছিল ‘ডি’ (ডেল্টা) দল। এই দলে ছিলেন এস ফোর্সের অধিনায়ক কে এম শফিউল্লাহ (বীর উত্তম) এবং ব্যাটালিয়ন অধিনায়ক। রফিকুল ইসলাম ও তার সহযোদ্ধারা ধর্মনগর-হরষপুর-পাইকপাড়া হয়ে অগ্রসর হন সামনের দিকে। মুক্তিযোদ্ধাদের তিনটি দলের মধ্যে এ ও ডি দলের মধ্যে কিছুটা দূরত্ব ছিল এবং এই দুই দল যখন চান্দুরার কাছে ইসলামপুরে পৌঁছালে তখন একদল পাকিস্তানি সেনা উপস্থিত হয় সেখানে। শুরু হয় যুদ্ধ। সে সময় রফিকুল ইসলামের দল ছিল বেশ সামনে। খবর পেয়ে দ্রুত সেখানে ছুটে আসেন এবং পাকিস্তানিদের আক্রমণের প্রচণ্ডতায় দলের মুক্তিযোদ্ধারা বিপর্যস্ত হয়ে পড়লে একটি প্লাটুন নিরাপদ আশ্রয়ের জন্য পাশের তিতাস নদীর অপর পারে অবস্থান নেয়। এতে করে বাকি দুই প্লাটুনের একটি বিচ্ছিন্ন হয়ে পড়ে। অক্ষত থাকা প্লাটুনেই ছিলেন রফিকুল ইসলাম। তিনি ও তার অল্প কয়েকজন সহযোদ্ধা সাহসিকতার সঙ্গে পাকিস্তানি সেনাদের আক্রমণ করে প্রতিরোধ করেন। তাদের সাহসিকতায় বেঁচে যায় কে এম শফিউল্লাহর জীবন, কিন্তু যুদ্ধের একপর্যায়ে গুলিবিদ্ধ হয়ে শহীদ হন রফিকুল ইসলাম। সেদিন যুদ্ধে রফিকুল ইসলামসহ দুজন মুক্তিযোদ্ধা শহীদ এবং এ এস এম নাসিমসহ ১১ জন আহত হন এবং পাকিস্তান সেনাবাহিনীর ২৫ জন নিহত ও ১৪ জন বন্দী হয়। শহীদ দুই মুক্তিযোদ্ধাকে চান্দুরায় সমাহিত করেন। তাদের সমাধি সংরক্ষিত রয়েছে। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ২৫-০৮-২০১২[স্থায়ীভাবে অকার্যকর সংযোগ] বাংলাদেশের স্বাধীনতা যুদ্ধ (দলিলপত্র: নবম খন্ড)। তথ্য মন্ত্রণালয়, গণপ্রজাতন্ত্রী বাংলাদেশ সরকার। ১৯৮৪। পৃষ্ঠা ৭৭।
কক্সবাজার মেডিকেল কলেজ

কক্সবাজার মেডিকেল কলেজ বাংলাদেশের কক্সবাজারে অবস্থিত একটি পাবলিক মেডিকেল কলেজ। প্রতিষ্ঠানটি ২০০৮ সালে প্রতিষ্ঠিত হয়। বর্তমানে এখানে প্রায় ৩০০ জন শিক্ষার্থী রয়েছে। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এমবিবিএস শিক্ষাক্রম চালু রয়েছে; যাতে প্রতিবছর ৭০ জন শিক্ষার্থী ভর্তি হওয়ার সুযোগ পান। ২০১৭ সাল থেকে মেডিকেল কলেজের স্থায়ী ক্যাম্পাস চালু হয়। একটি ছয়তলা একাডেমিক ভবনের পাশাপাশি রয়েছে ছাত্র-ছাত্রীদের জন্য পৃথক দুটো ছাত্রাবাস। অধ্যাপক ডা. অনুপম বড়ুয়া বর্তমানে প্রতিষ্ঠানটির অধ্যক্ষের দায়িত্ব পালন করছেন। প্রতিষ্ঠানটিতে ২১টি বিভিন্ন বিভাগে ৭৬ জন শিক্ষক কর্মরত আছেন। এটি একটি ওয়ার্ল্ড ডিরেক্টরি অব মেডিকেল স্কুলস অধিভুক্ত মেডিকেল কলেজ। ঝিলংজা, কক্সবাজার সদর, কক্সবাজার, বাংলাদেশ কক্সবাজার মেডিকেল কলেজের স্থায়ী ক্যাম্পাস ৩০ একর জমির উপর প্রতিষ্ঠিত। এখানে রয়েছে ছয়তলা বিশিষ্ট একটি একাডেমিক ভবন, ছেলে ও মেয়েদের জন্য তিনতলা বিশিষ্ট দুইটি পৃথক ছাত্রাবাস, একটি দৃষ্টিনন্দন শহীদ মিনার ও একটি মসজিদ। মেডিকেল কলেজ হাসপাতাল এবং একটি আণবিক চিকিৎসা কেন্দ্রের ভবন নির্মাণাধীন রয়েছে। এখনো স্থায়ী মেডিকেল কলেজ হাসপাতালে কার্যক্রম শুরু হয়নি। ২৫০ শয্যাবিশিষ্ট কক্সবাজার সদর হাসপাতালটি বর্তমানে অস্থায়ী মেডিকেল কলেজ হাসপাতাল হিসেবে ব্যবহৃত হচ্ছে। এনাটমি বিভাগ ফিজিওলজি বিভাগ বায়োকেমিস্ট্রি বিভাগ ফরেনসিক মেডিসিন বিভাগ কমিউনিটি মেডিসিন বিভাগ প্যাথোলজি বিভাগ মাইক্রোবায়োলজি বিভাগ ফার্মাকোলজি বিভাগ সার্জারি বিভাগ মেডিসিন বিভাগ গাইনী ও প্রসূতিবিদ্যা বিভাগ নাক,কান ও গলা বিভাগ চক্ষু বিভাগ শিশু বিভাগ শিশু সার্জারি বিভাগ রেডিওলজি ও ইমেজিং বিভাগ অর্থোপেডিক্স বিভাগ হৃদরোগ বিভাগ ট্রান্সফিউশন মেডিসিন বিভাগ অবেদনবিদ্যা বিভাগ চর্মরোগ বিভাগ সন্ধানী, কক্সবাজার মেডিকেল কলেজ ইউনিট মেডিসিন ক্লাব, কক্সবাজার মেডিকেল কলেজ ইউনিট "চট্টগ্রাম মেডিকেল বিশ্ববিদ্যালয়, বাংলাদেশ বিশ্ববিদ্যালয় মঞ্জুরি কমিশন"। ২২ মে ২০১৮ তারিখে মূল থেকে আর্কাইভ করা। সংগ্রহের তারিখ ২৩ মে ২০১৮।  "প্রতিষ্ঠান অন্তর্ভুক্তি, স্বাস্থ্য ও পরিবার কল্যাণ মন্ত্রণালয়, গণপ্রজাতন্ত্রী বাংলাদেশ সরকার"। ২১ মে ২০১৮ তারিখে মূল থেকে আর্কাইভ করা। সংগ্রহের তারিখ ২১ মে ২০১৮।  "কক্সবাজার মেডিকেল কলেজের জনবল, স্বাস্থ্য ও পরিবার কল্যাণ মন্ত্রণালয়, গণপ্রজাতন্ত্রী বাংলাদেশ সরকার"। ২১ মে ২০১৮ তারিখে মূল থেকে আর্কাইভ করা। সংগ্রহের তারিখ ২২ মে ২০১৮।  "সংরক্ষণাগারভুক্ত অনুলিপি"। ২৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।  "ভর্তিচ্ছু ছাত্র ছাত্রীদের জন্য বিস্তারিত নির্দেশনা" (পিডিএফ)। গণপ্রজাতন্ত্রী বাংলাদেশ সরকার - স্বাস্থ্য অধিদপ্তর। ২২ জানুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ আগস্ট ২০১৬।  ওয়ার্ল্ড ডিরেক্টরি অব মেডিকেল স্কুলস "সন্ধানীর ইউনিটসমূহ"। ২২ মে ২০১৮ তারিখে মূল থেকে আর্কাইভ করা। সংগ্রহের তারিখ ২২ মে ২০১৮।  সন্ধানী, কক্সবাজার মেডিকেল কলেজ ইউনিট, বিডি ইয়োলো পেজ "মেডিসিন ক্লাব, কক্সবাজার মেডিকেল কলেজ ইউনিট"। ২২ মে ২০১৮ তারিখে মূল থেকে আর্কাইভ করা। সংগ্রহের তারিখ ২২ মে ২০১৮।  বাংলাদেশের মেডিকেল কলেজসমূহের তালিকা উইকিমিডিয়া কমন্সে কক্সবাজার মেডিকেল কলেজ সংক্রান্ত মিডিয়া রয়েছে। কক্সবাজার মেডিকেল কলেজের অফিসিয়াল ওয়েবসাইট ওয়ার্ল্ড ডিরেক্টরি অব মেডিকেল স্কুলস
ফ্রান্সিস ড্রেক

স্যার ফ্রান্সিস ড্রেক (জন্ম: ফেব্রুয়ারি-মার্চ ১৫৪০-মৃত্যু: ২৭শে জানুয়ারি, ১৫৯৬) (ইংরেজি: Francis Drake) মহারাণী প্রথম এলিজাবেথের আমলের একজন ইংরেজ নৌ-সেনাপতি, সমুদ্র-অভিযাত্রী ও রাজনীতিবিদ। তিনি সমুদ্র-পথে বিশ্ব-ভ্রমণকারী ২য় ব্যক্তি (ফার্ডিনান্ড ম্যাগেলান-এর পর)। স্পেনিয়ার্ডদের সাথে ব্রিটিশদের নৌ-যুদ্ধে তিনি ব্রিটিশ নৌসেনাদের নেতৃত্ব দেন। নিজ দেশ ইংল্যান্ডে তিনি একজন জাতীয় বীর হিসেবে পরিচিত থাকলেও অন্যান্য দেশে তাকে "জলদস্যু", "যুদ্ধবাজ", "ক্রীতদাস ব্যবসায়ী" প্রভৃতি হিসেবে সম্বোধন করা হতো; এমন-কি তাকে ধরিয়ে দেবার জন্য স্পেনের তৎকালীন রাজা পুরস্কার পর্যন্ত ঘোষণা করেছিলেন। ফ্রান্সিস ড্রেক ১৫৪০ সালে ইংল্যান্ডের ডেভন অঞ্চলে জন্মগ্রহণ করেন। তার পিতার নাম এডমুন্ড ড্রেক (Edmund Drake) ও মাতার নাম মেরি মেলোয়ে (Mary Mylwaye)। ফ্রান্সিস ড্রেক ২৩ বছর বয়সে প্রথম সমুদ্র যাত্রা করেন। ১৫৭৭ সালে ইংল্যান্ডের প্লাইমাউথ বন্দর থেকে "প্যালিক্যান" নামক একটি জাহাজে করে তিনি বিশ্ব ভ্রমণে বের হোন এবং ১৫৮০ সালে ফিরে আসেন। ১৫৮১ সালে নৌপথে বিশ্ব-ভ্রমণ করার মাধ্যমে স্পেনিয়ার্ডদের সাথে সমুদ্র যাত্রায় প্রতিদ্বন্দিতার দ্বারা ইংরেজদের রাজ্য জয়ে বিশেষ অবদান রাখার জন্য রাণী ১ম এলিজাবেথ তাকে নাইটহুড উপাধী দেন। The Circumnavigation Google Earth Tour of Drake's Circumnavigation Lesson plans for classroom use General sites Francis Drake Hand-colored map depicting Sir Francis Drake's attack on Saint Augustine from the State Archives of Florida In Drake's Wake – "The world's best Drake resource" Kraus Collection of Sir Francis Drake at the Library of Congress Mission to rescue Drake's body Oliver Seeler's website "Sir Francis Drake" Drake's methods of Navigation ওয়েব্যাক মেশিনে আর্কাইভকৃত ১৬ জানুয়ারি ২০০৮ তারিখে
ফার্ডিনান্ড ম্যাগেলান

ফার্ডিনান্ড ম্যাগেলান (্সি. ১৪৮০ - ২৭ এপ্রিল, ১৫২১) (ইংরেজি: Ferdinand Magellan; পর্তুগিজ: Fernão de Magalhães, পর্তুগিজ উচ্চারণ: [fɨɾˈnɐ̃w ðɨ mɐɣɐˈʎɐ̃jʃ]; স্পেনীয়: Fernando de Magallanes, স্পেনীয় উচ্চারণ: [ferˈnando ðe maɣaˈʎanes]) নৌপথে পৃথিবী ভ্রমণকারী প্রথম ব্যক্তি। তিনি পর্তুগীজ হলেও স্পেনের রাজার প্রত্যক্ষ সহায়তায় সমুদ্র-অভিযানে বের হন ও "মসল্লার দ্বীপ"-এর পথ আবিস্কারের প্রচেষ্টা করেন। ম্যাগেলান উত্তর পর্তুগালের এক অজ্ঞাত স্থানে জন্মগ্রহণ করেন। ১৫১৯ সালে ম্যাগেলানের নেতৃত্বে স্পেন থেকে এক সমুদ্র অভিযানের সুচনা হয় যা ৪ বছর পর ১৫২২ সালে সমগ্র পৃথিবী ঘুরে পুনরায় স্পেনে এসে পৌছে। আন্তর্জাতিক মহাকাশ গবেষণার বিভিন্ন ক্ষেত্রে এই দ্বিগ্বিজয়ী বীরের নামানুসারে বিভিন্ন প্রকল্প গ্রহণ করা হয়। Magellan's untimely demise on Cebu in the Philippines from History House. EXPEDICIÓN MAGALLANES – JUAN SEBASTIAN ELCANO Encyclopaedia Britannica Ferdinand Magellan
সবুজ বালিহাঁস

সবুজ বালিহাঁস (বৈজ্ঞানিক নাম: Nettapus pulchellus) Anatidae (অ্যানাটিডি) গোত্র বা পরিবারের অন্তর্গত Nettapus (নেট্টাপাস) গণের এক প্রজাতির অতি পরিচিত ছোট আকারের হাঁস। পাখিটি উত্তর অস্ট্রেলিয়া ও তার আশেপাশের অঞ্চলে দেখা যায়। সবুজ বালিহাঁসের বৈজ্ঞানিক নামের অর্থ শোরগোল করা সুন্দরী হাঁস (গ্রিক netta = হাঁস, ops = ডাকাডাকি; ল্যাটিন pulcher = সুন্দর)। সারা পৃথিবীতে এক বিশাল এলাকা জুড়ে এদের আবাস, প্রায় ১৯ লাখ বর্গ কিলোমিটার। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। সবুজ বালিহাঁস উত্তর অস্ট্রেলিয়া, ইন্দোনেশিয়া, পূর্ব তিমুর ও পাপুয়া নিউগিনির স্থানীয় পাখি। সবুজ বালিহাঁস বেশ ছোট আকারের হাঁস। এর দৈর্ঘ্য ৩০ থেকে ৩৬ সেন্টিমিটার। ডানার বিস্তৃতি ৪৮ থেকে ৬০ সেন্টিমিটার। ঠোঁট সূঁচালো ও ছোট। পুরুষ হাঁসের প্রজননকালীন চেহারা একরকম, প্রজনন পরবর্তী চেহারা আরেক রকম। প্রজননকালীন পুরুষ হাঁসের পিঠ উজ্জ্বল গাঢ় সবুজ। ঘাড় ও চাঁদিও সবুজ। গাল সাদাটে। দেহতল সাদা, তবে আঁশের মত কালো রেখাযুক্ত। ডানার প্রাথমিক উড্ডয়ন-পালক ও ডানা-ঢাকনি কালো, তবে মাধ্যমিক পালকগুলো কালচে-সবুজ। প্রজনন পরবর্তীকালে এ উজ্জ্বলতা থাকে না। ঠোঁট এমনিতে গাঢ় বাদামি, তবে ঠোঁটের দু'পাশ ও ডগা গোলাপি। পা সবজে-ধূসর। স্ত্রী হাঁসের ঘাড় সবুজ নয়। আর বাকিসব পুরুষ হাঁসের মত। অপ্রাপ্তবয়স্ক হাঁসের দেহ পুরুষ হাঁসের মতোই, কেবল চাঁদি বাদামি ও দেহের বর্ণ অনুজ্জ্বল। সবুজ বালিহাঁস জলজ উদ্ভিদবহুল হ্রদ, বড় পুকুর ও অগভীর লেগুনে বিচরণ করে। সাধারণত ৫-১৫টি হাঁসের ছোট দলে দেখা যায়। তবে কখনও কখনও একই জায়গায় সারা বছর এক জোড়া হাঁসের দেখা মেলে। তার কারণ এরা সে জায়গার স্থান-কেন্দ্রিক প্রাণী। যে এলাকায় এরা থাকে সেখানকার জলাভূমি থেকে খাবার সংগ্রহ করে এবং পরিচিত একটি বা দু'টি গাছের খোঁড়লে বছরের পর বছর বাসা করে। ৮ থেকে ১২টি ডিম পাড়ে। ২৬ দিন পর ডিম ফুটে ছানা বের হয়। Simpson DP (১৯৭৯)। Cassell's Latin Dictionary (5 সংস্করণ)। London: Cassell Ltd.। আইএসবিএন 0-304-52257-0।  Nettapus pulchellus ওয়েব্যাক মেশিনে আর্কাইভকৃত ২৪ সেপ্টেম্বর ২০১২ তারিখে, BirdLife International এ সবুজ বালিহাঁস বিষয়ক পাতা। Nettapus pulchellus ওয়েব্যাক মেশিনে আর্কাইভকৃত ১৪ নভেম্বর ২০১২ তারিখে, The IUCN Red List of Threatened Species এ সবুজ বালিহাঁস বিষয়ক পাতা। Ogilvie, Malcolm Alexander (২০০৩)। Wildfowl of the world। Sydney, NSW: New Holland Publishers। পৃষ্ঠা 72। আইএসবিএন 1-84330-328-0।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) "Green Pygmy Goose"। Perth Zoo website। South Perth, WA: Perth Zoo। ১৮ মার্চ ২০০৯। ২১ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১০।  Nettapus pulchellus ওয়েব্যাক মেশিনে আর্কাইভকৃত ৬ অক্টোবর ২০১৩ তারিখে, Oriental Bird Images.
সিম্প্লেক্স পদ্ধতি

সিম্প্লেক্স পদ্ধতি, বা সিম্প্লেক্স এ্যালগোরিদম একটি গাণিতিক পদ্ধতি, যা জর্জ ড্যান্টজিগ কর্তৃক আবিস্কৃত এবং লিনিয়ার প্রোগ্রামিং-এ বহুল ব্যবহৃত্। কম্পিউটিং ইন সায়েন্স এন্ড ইঞ্জিনিয়ারিং জার্নালের জরিপ অনুসারে এটি বিংশ শতাব্দীতে বহুল ব্যবহৃত্ ১০টি এ্যালগোরিদমের মধ্যে অন্যতম। ক্রিস-ক্রস এ্যালগোরিদম ফোরির-মর্টজকিন পদ্ধতি কর্মকারের এ্যালগোরিদম ন্যাল্ডার–মিড পদ্ধতি ব্লেন্ডের নিয়ম Murty, Katta G. (১৯৮৩)। Linear programming। New York: John Wiley & Sons Inc.। পৃষ্ঠা xix+482। আইএসবিএন 0-471-09725-X। এমআর 0720547।  Richard W. Cottle, ed. The Basic George B. Dantzig. Stanford Business Books, Stanford University Press, Stanford, California, 2003. (Selected papers by George B. Dantzig) George B. Dantzig and Mukund N. Thapa. 1997. Linear programming 1: Introduction. Springer-Verlag. George B. Dantzig and Mukund N. Thapa. 2003. Linear Programming 2: Theory and Extensions. Springer-Verlag. Michael J. Todd (ফেব্রুয়ারি ২০০২)। "The many facets of linear programming"। Mathematical Programming। 91 (3)।  (Invited survey, from the International Symposium on Mathematical Programming.) Computing in Science and Engineering, volume 2, no. 1, 2000 html version Murty, Katta G. (১৯৮৩)। Linear programming। New York: John Wiley & Sons, Inc.। পৃষ্ঠা xix+482। আইএসবিএন 0-471-09725-X। এমআর 0720547।  কম্পিউটার বিজ্ঞান এবং পরিচালনা গবেষণা শিক্ষার্থীদের জন্য রচিত: Thomas H. Cormen, Charles E. Leiserson, Ronald L. Rivest, and Clifford Stein. Introduction to Algorithms, Second Edition. MIT Press and McGraw-Hill, 2001. আইএসবিএন ০-২৬২-০৩২৯৩-৭. Section 29.3: The simplex algorithm, pp. 790–804. Frederick S. Hillier and Gerald J. Lieberman: Introduction to Operations Research, 8th edition. McGraw-Hill. আইএসবিএন ০-০৭-১২৩৮২৮-X Rardin, Ronald L. (১৯৯৭)। Optimization in operations research। Prentice Hall। পৃষ্ঠা 919। আইএসবিএন 0-02-398415-5।  উইকিবইয়ে Operations Research বিষয়ের উপরে একটি পাতা রয়েছে: The Simplex Method An Introduction to Linear Programming and the Simplex Algorithm by Spyros Reveliotis of the Georgia Institute of Technology. Greenberg, Harvey J., Klee-Minty Polytope Shows Exponential Time Complexity of Simplex Method University of Colorado at Denver (1997) PDF download ওয়েব্যাক মেশিনে আর্কাইভকৃত ৫ এপ্রিল ২০১৬ তারিখে Simplex Method A tutorial for Simplex Method with examples (also two-phase and M-method). Example of Simplex Procedure for a Standard Linear Programming Problem by Thomas McFarland of the University of Wisconsin-Whitewater. PHPSimplex: online tool to solve Linear Programming Problems by Daniel Izquierdo and Juan José Ruiz of the University of Málaga (UMA, Spain) simplex-m Online Simplex Solver টেমপ্লেট:Optimization algorithms টেমপ্লেট:Mathematical programming
অলকানন্দা

অলকানন্দা বা অ্যালামন্ডা বা অ্যালামান্ডা এক প্রকার Allamanda গণভুক্ত ও 'Apocynaceae' পরিবারভুক্ত গাছের ফুল। এই গাছের বৈজ্ঞানিক নাম Allamanda cathartica এবং ইংরেজিতে এই ফুলকে 'Golden Trumpet' বা 'Yellow Bell' নামে ডাকা হয়। এর আদিভূমি ব্রাজিল। রবীন্দ্রনাথ ঠাকুর ব্রাজিলের এই অ্যালামেন্ডা প্রজাতির ফুলের নামের সঙ্গে মিল রেখে নামকরণ করেন অলকানন্দা। হলুদ রঙের ফুলই বেশি দেখতে পাওয়া গেলেও হালকা বেগুনি রঙের ফুলও হয়ে থাকে। বাগানের সৌন্দর্যবর্ধন ছাড়াও এটি ম্যালেরিয়ার চিকিৎসায় ব্যবহৃত হয়। বড় আকারের হলুদ ফুলটি দেখতে খুবই সুন্দর। রৌদ্রকরোজ্জ্বল দিনে এটি সবচেয়ে ভালভাবে ফোটে। জল জমে থাকেনা এমন মাটিতে এটি ভাল জন্মায়। এটি অনেকটা লতাজাতীয় গাছ, তাই বেড়া বা লাঠিতে ভর দিয়ে বেড়ে ওঠে। ছেটে দিলে এটি গুল্ম হিসেবেও বেড়ে উঠতে পারে। না ছাটলে এটি ২০ ফুট পর্যন্ত লম্বা হতে পারে।। অলকানন্দার ২-৩ টা জাত আছে। এগুলি খয়েরি, ক্রীম, বিস্কুট, সাদা, হলুদ রঙের হয়ে থাকে। ভারতের হায়দারাবাদে অ্যালামন্ডা কেরালায় অ্যালামন্ডা তাইওয়ানে অ্যালামন্ডা কম্বোডিয়ায় অ্যালামন্ডা অ্যালামন্ডা ফুলের বীজ (ক্যাপসুল) "Allamanda cathartica". Germplasm Resources Information Network (GRIN). Agricultural Research Service (ARS), United States Department of Agriculture (USDA). Retrieved 2 September 2014. "রবীন্দ্রনাথের নাম রাখা ফুলগুলো"। সংগ্রহের তারিখ ২০২৩-০৫-২৬।  "Golden Trumpet Plant"। Garden Guides। ২০১২-০৩-১৩ তারিখে মূল থেকে আর্কাইভ করা। সংগ্রহের তারিখ ২০১২-০৭-০৬।  Flora Brasiliensis: Allamanda cathartica উইকিমিডিয়া কমন্সে অলকানন্দা সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Allamanda cathartica
ইউরোপীয় ভাষা দিবস

ইউরোপীয় ভাষা দিবস ২৬ সেপ্টেম্বর তারিখে সমগ্র বিশ্ব ব্যাপী পালিত হয়। বিশ্বব্যাপী ইউরোপীয় ভাষার চর্চা ও গবেষণায় উদ্বুদ্ধ করা ও ছড়িয়ে দেয়ার অভিপ্রায়ে ২০০১ সালে ইউরোপীয় ভাষা বর্ষ সমাপ্তের পর ঐ বছরেরই ৬ ডিসেম্বর তারিখে কাউন্সিল অব ইউরোপ এই দিবসটি পালনের জন্য প্রস্তাবনা আনে যা পরবর্তীতে কাউন্সিল অব ইউরোপ ও ইউরোপীয় ইউনিয়ন - এই দুই সংস্থার যৌথ সম্মতিতে গৃহীত ও পালিত হয়। Breinstrup, Thomas, "2001 – Anno Europee de Linguas". Panorama in Interlingua, 2001, Issue 1. European Day of Languages, - Council of Europe (en), (fr) European Day of Languages - Council of Europe Communication on Multilingualism by the European Commission (November 22, 2005) (press release) European Day of Languages - UK AEGEE-EDL
কলাবতী

কলাবতী বা সর্বজয়া (বৈজ্ঞানিক নাম: Canna indica; মারাঠী ভাষায়: करदळ, করদল; সংস্কৃত: वनकेळी, বনকেলী; सर्वजया, সর্বজয়া) হচ্ছে কানাসি পরিবারভুক্ত এবং Canna গণভুক্ত একপ্রকার উদ্ভিদ। এদের আদিভূমি হচ্ছে ক্যারিবীয় অঞ্চল ও আমেরিকার ক্রান্তীয় অঞ্চল। এটি বাগানের সৌন্দর্য-ফুল হিসবেও ব্যাপকভাবে লাগানো হয়। এটি বহুবর্ষজীবি উদ্ভিদ। লম্বায় এই গাছ জাতভেদে আধ থেকে আড়াই মিটার পর্যন্ত হয়। এর ফুল ক্লীব জাতীয়। বাংলাদেশে শিক্ষার উচ্চমাধ্যমিক স্তরে একবীজপত্রী উদ্ভিদ হিসেবে কলাবতীর ভৌমপুষ্পদণ্ড পর্যবেক্ষণ অন্তর্ভুক্ত রয়েছে। হলুদ কলাবতী ফুল লাল কলাবতী ফুল কলাবতীর গাছ, বীজাধার ও বীজ কলাবতী ফুল ও বীজ Flora Indica, William Roxbergh, 1820 Johnson's Gardeners Dictionary, 1856 Chaté, E. (1867) Le Canna, son histoire, son culture. Libraire Centrale d'Agriculture et de Jardinage. Khoshoo, T.N. & Guha, I. - Origin and Evolution of Cultivated Cannas. Vikas Publishing House. Cooke, Ian, 2001. The Gardener's Guide to Growing cannas, Timber Press. আইএসবিএন ০-৮৮১৯২-৫১৩-৬ উইকিমিডিয়া কমন্সে কলাবতী সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Canna indica
কাঁঠালীচাঁপা

কাঁঠালীচাঁপা বা কাঁঠালচাঁপা (বৈজ্ঞানিক নাম: Artabotrys odoratissimus) 'Annonaceae' পরিবারভুক্ত এবং Artabotrys গণভুক্ত এক প্রকার উদ্ভিদ ও তার ফুল। কাঁঠালীচাঁপার রঙ সবুজাভ হলুদ এবং পাকা কাঁঠালের মত তীব্র ঘ্রাণযুক্ত; একারণেই এর নাম হয়েছে কাঁঠালচাঁপা। এই গাছ আকারে বিশাল বলে ছোট বাগানের জন্য এটি উপযুক্ত নয়। এটি ছাটাই করে সুন্দর রাখতে হয়। বীজ বা কলমের মাধ্যমে এর বিস্তার ঘটানো হয়। এটি বড় আকারের কাষ্ঠল-লতানো গুল্ম জাতীয় উদ্ভিদ। বড় হলে নুয়ে পড়ে। ছোট ডালগুলো কাঁটায় রূপান্তরিত হতে পারে। পাতা উজ্জ্বল সবুজ, আয়ত-ভল্লাকার। এর আদিভূমি দক্ষিণ চীন, মায়ানমার, ফিলিপাইন ও ভারতবর্ষ। গাছে সারা বছরই ফুল হয় তবে গ্রীষ্ম ও বর্ষায় ফুল বেশি হয়। অপরিণত ফুলের রং কাঁচা সবুজ, পরিণত হলে পাকা কাঁঠালের গন্ধ ছড়ায়। এভাবে অনেকেই ফুল শনাক্ত করেন। রং হলদেটে বা সোনালি হলুদ, কাক্ষিক, পাপড়ির সংখ্যা ৬ এবং খোলা। ফুলের বোঁটা বাঁকা, আঁকশির গড়ন। গুচ্ছবদ্ধ ফল গোলাকার, দেখতে অনেকটা আঙুরের থোকার মতো এবং পাখিদের প্রিয়। "Floriculture in India By Gurcharan Singh Randhawa, Amitabha Mukhopadhyay> Page 182 [১] বৃষ্টিভেজা কাঁঠালিচাঁপা ওয়েব্যাক মেশিনে আর্কাইভকৃত ২০১৮-০৪-১১ তারিখে, মোকারম হোসেন, দৈনিক আমার দেশ। ঢাকা থেকে প্রকাশের তারিখ: আগস্ট ১৩, ২০১৩ খ্রিস্টাব্দ। উইকিমিডিয়া কমন্সে কাঁঠালীচাঁপা সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Artabotrys
লম্বা সাদা মূলা

মূলা (জাপানি: 大根, আক্ষরিক অর্থ "বৃহৎ মূল"; [Daikon,Raphanus sativus var. longipinnatus, White Radish] ত্রুটি: {{Lang-xx}}: text has italic markup (সাহায্য); সরলীকৃত চীনা: 白萝卜, আক্ষরিক অর্থ "সাদা গাজর") এক প্রকার সবজি। এর বৈজ্ঞানিক নাম Raphanus sativus var. longipinnatus। এটি হালকা গন্ধবিশিষ্ট, বড়, সাদা রঙের 'মূল' জাতীয় সবজি। এর আদিভূমি কন্টিনেন্টাল এশিয়া। হিন্দি ও উর্দুতে একে 'মূলি' বলা হয়। সেখান থেকে ইংরেজিতেও মূলি শব্দটি প্রচলিত হয়েছে। কাঁচা মুলা খেলে কফ ও পিত্ত বৃদ্ধি পায়। কিন্তু বাত, কাশি হিক্কা রোগের জন্য মুলা উপকারী। মুলার ক্যারোটিনয়েডস চোখের দৃষ্টিশক্তি ঠিক রাখে এবং ওরাল, পাকস্থলী, বৃহদন্ত, কিডনী এবং কোলন ক্যান্সার প্রতিরোধে কাজ করে। মুলার ফাইটোস্টেরলস হৃৎপিণ্ড সুস্থ রাখতে সাহায্য করে। জন্ডিস আক্রান্ত হলে মুলা রক্তের বিলিরুবিনের কমিয়ে তাকে একটি গ্রহণযোগ্য মাত্রায় নিয়ে আসে যা কিনা জন্ডিসের চিকিৎসার জন্য অত্যন্ত কার্যকরী। মূলা মানুষের ক্ষুধাকে নিবৃত্ত করে এবং নকম ক্যালরিযুক্ত সবজি হওয়ায় দেহের ওজন কমাতে সাহায্য করে। অর্শের প্রধান কারণ হচ্ছে কোষ্ঠকাঠিন্য। প্রচুর আঁশ সমৃদ্ধ সব্জী মূলা খাদ্যের পরিপাক ক্রিয়াকে গতিশীল করে হজমে সহায়তা করে, যা অর্শ রোগের আশংকাকে নির্মুল করে দেয়। রক্ত পরিষ্কারক হিসেবে কাজ করে। সেই সাথে লিভার এবং পাকস্থলীর সমস্ত দুষন এবং বর্জ্য পরিষ্কার করে থাকে। মুলা কিডনি রোগসহ মূত্রনালির অন্যান্য রোগে উপকারী। শ্বেত রোগের চিকিৎসায় মূলা ফলদায়ক। এন্টি কারসেনোজিনিক উপাদান সমৃদ্ধ মুলার বীজ আদার রস এবং ভিনেগারে ভিজিয়ে আক্রান্ত জায়গায় লাগাতে হবে। অথবা কাঁচা মূলা চিবিয়ে খেলেও কাজ হবে। মুলার রসের সঙ্গে মধু মিশিয়ে খেলে কফ, মাথাব্যথা, অ্যাজমা নিয়ন্ত্রণ করা যায়। পোকামাকড়ের কামড় থেকে সৃষ্ট ক্ষত নিরাময়ে মুলার রস কার্যকরী। জ্বর এবং এর কারণে শরীর ফুলে যাওয়া কমাতে সাহায্য করে অত্যন্ত উপকারী সব্জী মূলা। ত্বক পরিচর্যায়ও মুলা ব্যবহৃত হয়, কারণ এটি অ্যান্টিসেপটিক হিসেবে কাজ করে। কাঁচা মুলার পাতলা টুকরা ত্বকে লাগিয়ে রাখলে ব্রণ নিরাময় হয়। এছাড়া কাঁচা মুলা ফেস প্যাক এবং ক্লিন্সার হিসেবেও দারুন উপকারী। যাদের থাইরয়েড গ্রন্থি, বুকজ্বলার সমস্যা আছে তাদের মুলা খাওয়ার ব্যাপারে সতর্কতা অবলম্বন করা উচিত। Mish, Frederick C., Editor in Chief. “Daikon.” Webster’s Ninth New Collegiate Dictionary. 9th ed. Springfield, MA: Merriam-Webster Inc., 1985. আইএসবিএন ০-৮৭৭৭৯-৫০৮-৮, আইএসবিএন ০-৮৭৭৭৯-৫০৯-৬ (indexed), and আইএসবিএন ০-৮৭৭৭৯-৫১০-X (deluxe). Davidson, Alan (২০০৩)। Seafood of South-East Asia: a comprehensive guide with recipes। Ten Speed Press। পৃষ্ঠা 211। আইএসবিএন 1-58008-452-4।  Larkcom, Joy; Douglass, Elizabeth (১৯৯৪)। Oriental Vegetables: The Complete Guide for the Gardening Cook। Oxford University Press US। পৃষ্ঠা 111। আইএসবিএন 1-56836-017-7।  "Raphanus sativus L. (Longipinnatus Group)"। MULTILINGUAL MULTISCRIPT PLANT NAME DATABASE।  আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২৭ উইকিমিডিয়া কমন্সে লম্বা সাদা মূলা সংক্রান্ত মিডিয়া রয়েছে। Asian Radish at NutritionData.com